Publication: Magyar Közlöny
Issue: MK-2011-118 (Year: 2011, Number: 118)
Era: contemporary
Section: A pozíció meghatározást a 244/2000. (XII. 24.) Korm. rendelet 40. §-ában meghatározottak szerint kell elvégezni, azzal
Paragraph Index: 270

a) Repó-ügyletek és a kölcsönszerzõdések 1. Repó-ügyletek: Eladási és visszavásárlási megállapodások, amelyeknek két fajtáját különböztetjük meg a jelentésekben: az óvadéki és a szállításos repót (ez utóbbi alá értve a sajátos szállításos repót is). Óvadéki repó-ügylet esetén az értékpapír vevõje csak korlátozott rendelkezési jogot szerez, az ügylet idõtartama alatt az értékpapírral nem rendelkezik szabadon (pl. a KELER Zrt-n keresztül végrehajtott ügyletek esetén az eladó számlájáról nem veszik le azt, csak zárolják), ezért az értékpapírt az eladó tulajdonaként kell jelenteni. Szállításos repó-ügylet esetén az értékpapír vevõje teljes körûen rendelkezik a megvásárolt értékpapírok felett, tulajdonosi és birtokosi jogot is szerez az értékpapír fölött (pl. a KELER Zrt-n keresztül végrehajtott ügyletek esetén az értékpapírokat a pénzügyi teljesítéssel egyidejûleg az eladó KELER Zrt-nél lévõ értékpapír-számlájáról transzferálják a vevõ értékpapír-számlájára), ezért az értékpapír vevõjének kell jelentenie, az eladó viszont nem szerepeltetheti a jelentésében. (Elõfordulhat, hogy a letétkezelõ saját ügyfelével köt szállításosrepó-ügyletet,ezért a KELER-számlájátnem érinti közvetlenülaz ügylet, de ekkoris az elõbbiekkel analóg módon kell eljárni: vagyis, az adatszolgáltató eladói minõségében nem szerepeltetheti saját tulajdonaként az értékpapírt, viszont mint a vevõ letétkezelõje, a vevõ szektorában jelentenie kell.) 2. Kölcsönszerzõdések: A kölcsönszerzõdés keretében átadott értékpapírt minden esetben a kölcsönbevevõ tulajdonában kell kimutatni, a kölcsönbeadó állományában nem szerepelhet azon idõ alatt, amíg az kölcsönben van. – Amennyiben egy jelentõ letétkezelõ konkrét és meghatározott számú értékpapírt kölcsönveszegy másik jelentõ letétkezelõtõl, akkor a kölcsönbeadó letétkezelõ a saját tulajdonú értékpapír-állományát a kölcsönadott értékpapír-mennyiséggel a jelentéseiben csökkenti, a kölcsönbevevõ letétkezelõ pedig ezt az értékpapír-mennyiséget a saját tulajdonaként a jelentéseiben kimutatja. – Ha a letétkezelõ saját ügyfelének adott mennyiségû értékpapírt kölcsönöz, akkor a kölcsönbeadó letétkezelõ a kölcsönbeadott értékpapír mennyiségével csökkenti saját tulajdonát. Ha az értékpapír kölcsönbevevõje az értékpapírt a hitelezõ letétkezelõnél vezetett számlán tartja, akkor a letétkezelõ az értékpapírt abban az ügyfélszektorban jelenti le, amelybe a kölcsönbevevõ ügyfél tartozik. Ha pedig az ügyfél már eladta (vagy más letétkezelõnél vezetett számlára transzferáltatta) az értékpapírt, akkor a hitelezõ letétkezelõ jelentésében az általa kölcsönzött értékpapír már nem szerepelhet. – A fentiek szerint kell a jelentéseket elkészíteni abban az esetben is, amikor a tõzsdetag letétkezelõ (adatszolgáltató) az ügyfele megbízásából annak tõzsdei értékpapírját adja el, de az eladni kívánt tõzsdei értékpapír (az ügyfél késedelmes értékpapír-teljesítése miatt) nem érkezik meg az elszámolóház által elõírt elszámolási napra a letétkezelõ KELER Zrt-nél vezetett számlájára, és a letétkezelõ – a köztük lévõ szerzõdés alapján– saját állományával hidalja át az ügyfele késedelmes értékpapír-szállítását (számlatranszferét). Ebben az esetben az adatszolgáltató saját állománya csökken az általa biztosított értékpapír mennyiségével, az ügyfele szektorában pedig nem történik állományváltozás. A kölcsönügyleteket a teljesítés napjától kezdve kell a jelentésekben kimutatni. A teljesítés napja leggyakrabban a kölcsönbevevõ KELER Zrt-nél vezetett számláján történõ jóváírás értéknapja.

Source: https://magyarkozlony.hu/hivatalos-lapok/a4902fddf23e88e97cf090dfa6e8c6e135d6e29f/dokumentumok/deab8161f91ee2931e4726827d0045e8a67930b3/letoltes